Opgeblaas en ongereed | Health24
Posted by: Tammy | 2012/07/25
Opgeblaas en ongereed
Dit is maar ''n sensitiewe onderwerp, maar soek asseblief raad vir dit, dalk kan jy ''n goeie dieet aanbeveel? Ek eet die nodige volgraan produkte, yoghurt, vrugte en groente ens. Ons eet redelik gesond. Die feit bly staan dat ek elke dag opgeblaas is en voel. Ek gaan ook ongereeld toilet toe en voel net plain weg nie lekker nie. Ek het twee maande terug behandeling gekry vir ''n maagseer en van toe af is ek vreeslik ongereeld en opgeblaas. Die seer het ons nou mooi gedokter maar hierdie ander opgeblaasde gevoel maak my vreeslik ongemaklik. Ek breek ook nie winde nie, so dis nie daardie " bloated" gevoel nie, dis net ongemaklik. Help asb. Moet ek weer dokter toe gaan vir raad?
Ek is jammer om te verneem dat jy so ongemaklik en opgeblaas voel. Aan die een kant is dit goed om te hoor dat jy nie langer aan 'n maagsweer ly nie, maar nou voel jy steeds sleg. Ek wil graag vir jou aanmoedig om maar weer die dokter te gaan sien omdat hierdie soort simptome deur so baie verskillende toestande veroorsaak kan word. Tot die dokter jou ondersoek het en 'n diagnose gemaak het (bv. prikkelbare dermsindroom, of gastriese refluks of galstene, ens, ens), kan ek nie aanbevelings oor dieetveranderings maak nie. Per slot van rekening eet jy alreeds al die soorte kos wat gesond is en gereeldheid aanhelp (volgraanprodukte, jogurt, vrugte en groente), dus is daar moontlik ‘n tweede probleem wat opgelos sal moet word.
Posted by: Tammy | 2012/07/26
Dankie DietDoc, waardeer die opinie.